分类：教育/科学-理工学科-生物学
问题：关于狼的故事 
关于的故事
回答：<<狼>> ---蒲松龄
    一屠晚归，担中肉尽，止有剩骨。途中两狼，缀行甚远。
    屠惧，投以骨。一狼得骨止，一狼仍从复投之，后狼止而前狼又至。骨已尽矣。而两狼之并驱如故。
    屠大窘，恐前后受其敌。顾野有麦场，场主积薪其中，苫蔽成丘。屠乃奔倚其下，弛担持刀。狼不敢前，眈眈相向。
    少时，一狼径去，其一犬坐于前。久之，目似瞑，意暇甚。屠暴起，以刀劈狼首，又数刀毙之。才欲行，转视积薪后，一狼洞其中，意将隧入以攻其后也。身已半入，止露尻尾。屠自后断其股，亦毙之。乃悟前狼假寐，盖以诱敌。
    狼亦黠矣，而顷刻两毙，禽兽之变诈几何哉？止增笑耳。 
呼,累死我了。